Bemdez ez ae war washaat . D ' an deiz kentañ ne oa bet nemet damziverzus , netra d ' en em chalañ . Antronoz e oa deuet da vezañ anatoc ' h : sellout a rae va daoulagad ouzhin . Da lavarout eo , pa sellen ouzh va dremm er melezour evit dibikouzañ da veure e kave din e selle - hi ouzhin - me . Ur santad iskis , evel ma ne vijen ket bet va unan - kaer er sal - gibellañ ken , met tal - ouzh - tal gant unan all . Ne fellas ket din reiñ re a bouezusted d ' ar santad - mañ . Seurt soñjoù droch a c ' hell dont da spered mab - den . Mont a ris d ' am labour hag ankouaat an iskister lu - mañ .